CELEX: 62012CA0283
Language: ro
Date: 2013-09-26 00:00:00
Title: Cauza C-283/12: Hotărârea Curții (Camera a opta) din 26 septembrie 2013 (cerere de decizie preliminară formulată de Administrativen sad — Varna — Bulgaria) — Serebryannay vek EOOD/Direktor na Direktsia „Obzhalvane i upravlenie na izpalnenieto” Varna pri Tsentralno upravlenie na Natsionalnata agentsia za prihodite [TVA — Directiva 2006/112/CE — Articolul 2 alineatul (1) litera (c) și articolele 26, 62 și 63 — Fapt generator — Prestații reciproce — Operațiuni cu titlu oneros — Baza de impozitare a unei operațiuni în cazul contrapartidei constituite din servicii — Atribuire de către o persoană fizică unei societăți a dreptului de a utiliza și de a închiria către terți bunuri imobiliare în schimbul unor servicii de îmbunătățire și de mobilare a acestor bunuri prestate de respectiva societate]

23.11.2013   
            
            
               RO
            
            
               Jurnalul Oficial al Uniunii Europene
            
            
               C 344/30
            
         Hotărârea Curții (Camera a opta) din 26 septembrie 2013 (cerere de decizie preliminară formulată de Administrativen sad — Varna — Bulgaria) — Serebryannay vek EOOD/Direktor na Direktsia „Obzhalvane i upravlenie na izpalnenieto” Varna pri Tsentralno upravlenie na Natsionalnata agentsia za prihodite
   (Cauza C-283/12) (1)
   
   (TVA - Directiva 2006/112/CE - Articolul 2 alineatul (1) litera (c) și articolele 26, 62 și 63 - Fapt generator - Prestații reciproce - Operațiuni cu titlu oneros - Baza de impozitare a unei operațiuni în cazul contrapartidei constituite din servicii - Atribuire de către o persoană fizică unei societăți a dreptului de a utiliza și de a închiria către terți bunuri imobiliare în schimbul unor servicii de îmbunătățire și de mobilare a acestor bunuri prestate de respectiva societate)
   2013/C 344/52
   Limba de procedură: bulgara
   
      Instanța de trimitere
   
   Administrativen sad — Varna
   
      Părțile din procedura principală
   
   
      Reclamantă: Serebryannay vek EOOD
   
      Pârât: Direktor na Direktsia „Obzhalvane i upravlenie na izpalnenieto” Varna pri Tsentralno upravlenie na Natsionalnata agentsia za prihodite
   
      Obiectul
   
   Cerere de decizie preliminară — Administrativen sad — Varna — Interpretarea articolului 2 alineatul (1) litera (c), a articolului 26, precum și a articolelor 62 și 63 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, p. 1, Ediție specială, 09/vol. 3, p. 7) — Legislație potrivit căreia în cazul remunerării nepecuniare a prestatorului, contraprestația aferentă este constituită dintr-o altă prestație — Calificarea sau necalificarea unei operațiuni drept schimb de prestații — În cazul unui răspuns negativ, posibilitate de a califica renovarea și mobilarea unui bun imobiliar drept operațiune impozabilă — Intervenție a faptului generator și regulă pentru stabilirea bazei impozabile
   
      Dispozitivul
   
   Articolul 2 alineatul (1) litera (c) din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretat în sensul că o prestare de servicii de finisare și de mobilare a unui apartament trebuie considerată ca fiind efectuată cu titlu oneros atunci când, în temeiul unui contract încheiat cu proprietarul acestui apartament, prestatorul respectivelor servicii, pe de o parte, se angajează să efectueze această prestație de servicii pe propria cheltuială și, pe de altă parte, obține dreptul de a dispune de apartamentul menționat pentru a-l utiliza pentru activitatea sa economică pe durata acestui contract fără să fie obligat să plătească o chirie, în timp ce proprietarul recuperează apartamentul amenajat la sfârșitul contractului menționat.
   
      (1)  JO C 243, 11.8.2012.